EASIT: Formació en Accés Fàcil per a la Inclusió Social
Unitat 1, Accessibilitat als mitjans;
punt 2, Què és l'accessibilitat?;
vídeo "Legislació sobre accessibilitat".
Soc Anna Matamala, de la Universitat Autònoma de Barcelona,
i en aquesta curta presentació parlaré de la legislació sobre accessibilitat,
i em centraré en el context europeu.
La Convenció sobre els Drets de Persones amb Discapacitat de l'ONU
exposa, al capítol 4, Obligacions generals,
que els estats part es comprometen a, cito:
"adoptar les mesures legislatives administratives i d'altre tipus
per fer efectius els drets reconeguts en aquesta Convenció"
i "prendre les mesures pertinents, incloses mesures legislatives,
per modificar o derogar lleis, reglaments o pràctiques existents
que constitueixin discriminació contra les persones amb discapacitat".
A escala europea, l'Acta Europea d'Accessibilitat
ha estat un "acord sense precedents, després d'una llarga dècada de campanya
del moviment de discapacitat europeu",
com expressa el Fòrum Europeu de Discapacitat (EDF) al seu lloc web.
El títol oficial complet de l'Acta Europea d'Accessibilitat és
"Directiva (UE) 2019/882 del Parlament Europeu
i del Consell del 17 d'abril de 2019
sobre els requisits d'accessibilitat dels productes i serveis".
Es va publicar el 7 de juny de 2019 al Diari Oficial de la UE.
És una directiva, no una normativa,
que no es converteix en llei en tots els estats membres,
però que des de la data de publicació, els governs nacionals
tenen un període de transició de tres anys
per convertir o traslladar-ne el contingut en una llei nacional.
Us convido a llegir l'anàlisi que l'EDF ha fet de l'Acta,
disponible al seu lloc web.
En aquest vídeo el resumiré.
L'Acta Europea d'Accessibilitat fixa uns requisits d'accessibilitat
en diversos productes i serveis.
Els productes inclouen
ordinadors i els seus sistemes operatius,
terminals de pagament,
terminals d'autoservei relacionades amb serveis
inclosos en la legislació,
equips terminals de consum
per a serveis de comunicació electrònica, com telèfons intel·ligents,
terminals de consum per accedir a serveis de comunicació audiovisual,
com televisors intel·ligents,
i llibres electrònics.
Els serveis inclouen
serveis de comunicació electrònica, com telefonia,
serveis que donen accés a serveis de comunicació audiovisual,
elements dels serveis de transport de passatgers, com llocs web,
aplicacions mòbils, bitllets electrònics,
informació de viatge en temps real, terminals d'autoservei interactives,
serveis bancaris per a consumidors,
llibres electrònics,
comerç electrònic
i el número europeu d'emergència 112.
L'EDF destaca que un dels grans èxits de l'Acta
és que els requisits d'accessibilitat d'aquests productes i serveis
són obligatoris en la contractació pública,
quan governs i empreses estatals compren productes i serveis.
Una altra fita és que les Organitzacions de Persones amb Discapacitat
(amb l'abreviatura DPO)
treballaran amb els governs nacionals i altres parts competents
i la Comissió Europea
i els assessoraran quan implementin i revisin l'Acta.
No obstant això, l'EDF considera que un dels inconvenients
és que alguns serveis i productes s'han quedat fora de l'Acta:
serveis sanitaris, d'educació, transport,
de la llar o electrodomèstics.
En l'àmbit de la comunicació audiovisual,
l'Acta Europea d'Accessibilitat se centra en els serveis
que donen accés als serveis de comunicació audiovisual,
com llocs web o aplicacions en línia,
aplicacions basades en descodificadors,
aplicacions mòbils, reproductors multimèdia,
serveis de televisió connectada, etc.,
però no regula l'accessibilitat de serveis de comunicació audiovisual.
Aquest és l'objectiu de la Directiva de serveis de comunicació audiovisual,
que resumeixo en una altra presentació.
No donaré informació específica sobre lleis nacionals,
però us recomano que reviseu la legislació específica
que hi hagi al vostre país.
Presentació preparada per Anna Matamala,
de la Universitat Autònoma de Barcelona.
Podeu posar-vos en contacte a Anna.matamala@uab.cat.
Imatges:
Icones de serveis d'accessibilitat de DR Design.
Altres fonts d'imatges:
pixabay.com, publicdomainvectors.org,
pixels.com.
Llicència: Llicència Pixabay, CC0,
llicència Pexels.
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social